Ettevõtte loomist lihtsustab e-äriregistri ettevõtjaportaal, mis võimaldab kohtu registriosakonnale esitada dokumente elektrooniliselt ilma notari vahenduseta. Kiirmenetluse korras toimub osaühingu, täisühingu, usaldusühingu loomine ja füüsilisest isikust ettevõtja registreerimine. Lisaks saab portaalis muuta füüsilisest isikust ettevõtja, täis-, usaldus- ja osaühingu, aktsiaseltsi, tulundusühingu ja filiaali registriandmeid.